open-index/open-wikipedia-markdown huggingface dataset:
পদার্থবিজ্ঞানে নোবেল বিজয়ীদের তালিকা

[thumb|right|200px|[ভিলহেল্ম কনরাড র‌ন্টগেন, পদার্থবিজ্ঞানে প্রথম নোবেল পুরস্কার বিজয়ী]]
রাজকীয় সুয়েডীয় বিজ্ঞান একাডেমি প্রতি বছর একবার **পদার্থবিজ্ঞানে [[নোবেল পুরস্কার]]** (সুয়েডীয় ভাষায়: Nobelpriset i fysik) প্রদান করে। বিজ্ঞানী আলফ্রেড নোবেল-এর উইল অনুযায়ী পদার্থবিজ্ঞান, রসায়ন, চিকিৎসাবিজ্ঞান, শান্তি এবং সাহিত্য এই পাঁচটি বিভাগে নোবেল পুরস্কার প্রদান শুরু হয়েছিল ১৯০১ সালে। নোবেল ১৮৮৫ সালে এই পাঁচটি বিষয়ের ব্যাপারে উইল করে গিয়েছিলেন। প্রথম পদার্থবিজ্ঞানে নোবেল পুরস্কারপ্রাপ্ত ব্যক্তি হলেন জার্মান বিজ্ঞানী ভিলহেল্ম কনরাড র‌ন্টগেন। এক্স-রশ্মিসহ এ ধরনের গুরুত্বপূর্ণ রশ্মি আবিষ্কারের মাধ্যমে বিজ্ঞানের জগতে বিশেষ অবদান রাখার জন্য তাকে সেবার পুরস্কার দেয়া হয়। নোবেল ফাউন্ডেশন কর্তৃক এই পুরস্কার প্রশাসিত হয় এবং পদার্থবিজ্ঞানের সব পুরস্কারের মধ্যে একে সবচেয়ে মর্যাদাকর বিবেচনা করা হয়। প্রতি বছর ১০ ডিসেম্বর আলফ্রেড নোবেলের মৃত্যুবার্ষিকীর দিন সুইডেনের রাজধানী স্টকহোমে পুরস্কার বিতরণ অনুষ্ঠানের আয়োজন করা হয়। ২০১৬ সালে পদার্থের টপোগাণিতিক দশা এবং এর টপোগাণিতিক দশা রূপান্তরের উপর তাত্ত্বিক গবেষণার জন্য এ পুরস্কার পেয়েছেন ডেভিড জে. থলেস, ডানকান হল্ডেন এবং মাইকেল কস্টারলিৎজ। তারা প্রত্যেকে ১০,০০০,০০০ সুইডিশ ক্রোনা বা প্রায় ১৪ লাখ মার্কিন ডলার অর্থ পেয়েছেন।

## পুরস্কারপ্রাপ্তদের তালিকা
২০১৬ সাল পর্যন্ত মোট ২০৬জন পদার্থবিজ্ঞানে নোবেল পুরস্কারের জন্য নির্বাচিত হয়েছেন। এখানে ১৯০১ সাল থেকে বর্তমান পর্যন্ত পুরস্কারপ্রাপ্তদের পূর্ণাঙ্গ তালিকা দেয়া হল।

### ১৯০১-১৯৯৯

### ২০০০-২০৯৯

## জাতীয়তা অনুযায়ী মর্যাদাক্রম
*একটি জাতি একই বছরে কেবল একবার গণনার মধ্যে এসেছে। জার্মান উইকিপিডিয়া অনুসারে গণনা করা হয়েছে।*

## আরও দেখুন

* নোবেল পুরস্কার
* নোবেল পুরস্কারপ্রাপ্তদের তালিকা‎
* সাহিত্যে নোবেল পুরস্কার
* শান্তিতে নোবেল পুরস্কার
* রসায়নে নোবেল পুরস্কার
* চিকিৎসাবিজ্ঞানে নোবেল পুরস্কার
* অর্থনীতিতে নোবেল পুরস্কার
* পদার্থবিজ্ঞান
* পদার্থবিজ্ঞানের ইতিহাস

## তথ্যসূত্র


## রচনাপঞ্জি
* *The politics of excellence, beyond the nobel prize*, R. Friedman, 2002.
* "Nobel Century: a biographical analysis of physics laureates", in *Interdisciplinary Science Reviews*, by Claus D. Hillebrand, June 2002, No 2. p.&nbsp;87-93.

## বহিঃসংযোগ

* "পদার্থবিজ্ঞানে নোবেল পুরস্কারপ্রাপ্ত সকলে" - নোবেল ফাউন্ডেশনের অফিসিয়াল সাইটে নির্ঘন্ট।
* "নোবেল পুরস্কার প্রদান অনুষ্ঠান" – নোবেল ফাউন্ডেশনের অফিসিয়াল হাইপারলিংককৃত সাইট।
* "পদার্থবিজ্ঞানে নোবেল পুরস্কার" - নোবেল ফাউন্ডেশনের অফিসিয়াল ওয়েবসাইট।
* "পদার্থবিজ্ঞানে এবং রসায়নে নোবেল পুরস্কারের মেডেল" – নোবেল ফাউন্ডেশনের অফিসিয়াল সাইট।

বিষয়শ্রেণী:নোবেল বিজয়ীদের তালিকা
বিষয়শ্রেণী:নোবেল বিজয়ী পদার্থবিজ্ঞানী
দেশি বুনো শুয়োর

**দেশি বন শুকর**, **বুনো শূকর** বা **রাম বরাহ** (), (দ্বিপদ নাম: *Sus scrofa*) দাঁতাল সর্বভূক যুগ্ম-খুর-যুক্ত চতুষ্পদ। গৃহপালিত শূকরের (শূয়োর) এরা পূর্বপুরুষ। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

## তথ্যসূত্র

বিষয়শ্রেণী:যুগ্ম ক্ষুরযুক্ত চতুষ্পদ
বিষয়শ্রেণী:বাংলাদেশের স্তন্যপায়ী
বিষয়শ্রেণী:ভারতের স্তন্যপায়ী
বিষয়শ্রেণী:১৭৫৮-এ বর্ণিত স্তন্যপায়ী
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
নবরত্ন (বিক্রমাদিত্যের সভাসদ)

**নবরত্ন** হলেন সম্রাট বিক্রমাদিত্যের রাজসভায় নয়জন মনীষী। বিক্রমাদিত্য ছিলেন উজ্জয়িনীর শাসক। তার রাজদরবারের নবরত্নগণ হলেন অমরসিংহ, কালিদাস, ক্ষপণক, আর্যভট্ট, ধন্বন্তরি, বরাহমিহির, বররুচি, বেতালভট্ট ও শঙ্কু।

## নবরত্নের সংক্ষিপ্ত পরিচয়
;অমরসিংহ
অমরসিংহ ছিলেন সংস্কৃত কবি, ব্যাকরণবিদ এবং প্রাচীন ভারতের সর্বশ্রেষ্ঠ অভিধান রচয়িতা। তার নামানুসারে অভিধানটির নামকরণ করা হয় *[[অমর কোষ]]*। পদ্য ও শ্লোক আকারে রচিত এই অভিধানে স্বর্গবর্গ, ব্যোমবর্গ, পাতালবর্গ, কালবর্গ ও বনৌষধিবর্গ ইত্যাদি বিভাগ ছিল। বর্তমানে তার সকল লেখা ধ্বংস হয়ে গেছে।

;কালিদাস
কালিদাস সংস্কৃত ভাষার অন্যতম শ্রেষ্ঠ কবি। তার রচিত উল্লেখযোগ্য গ্রন্থ হল *[[অভিজ্ঞানশুকুন্তলম]]*, *রঘুবংসম*, *কুমারসম্ভব*, ও *[[মেঘদূত]]*।

;ক্ষপণক
ক্ষপণক ছিলেন একজন জ্যোতির্বিদ।

;ঘটকর্পর
ঘটকর্পর ছিলেন একজন কবি ও বাস্তুশিল্পী।

;ধন্বন্তরি
ধন্বন্তরি ছিলেন একজন আয়ুর্বেদ ও শল্য চিকিৎসক।

;বরাহমিহির
বরাহমিহির ছিলেন একজন দার্শনিক, গণিতবিদ ও জ্যোতিবিজ্ঞানী। তিনি তার সময়কার গ্রিক, মিশরীয়, রোমান ও ভারতীয় জ্যোতির্বিজ্ঞানের সার নিয়ে রচনা করেছিলেন *পঞ্চসিদ্ধান্তিকা*।

;বররুচি
বররুচি ছিলেন একজন সংস্কৃত পণ্ডিত ও ব্যাকরণবিদ।

;বেতালভট্ট
বেতালভট্ট ছিলেন একজন ব্রাহ্মণ। তিনি ১৬ পঙক্তির *নীতি প্রদীপ* রচনার জন্য বিখ্যাত।

;শঙ্কু
শঙ্কু ছিলেন একজন দক্ষ ও কুশলী বাস্তুকার।

## তথ্যসূত্র

বিষয়শ্রেণী:প্রাচীন ভারতের মনীষী
দাদ

**দাদ** () একটি সংক্রামক চর্মরোগ।  তবে "Ringworm" ও "Tinea" নামেও পরিচিত। তবে এর কারণ কোন "worm" বা ক্রিমি নয়। এর কারণ ত্বকের উপরের দিকে (superficially) ছত্রাক সংক্রমণ।

## দাদের ছত্রাক
তিনরকম :
# ট্রাইকোফাইটন- (*Trichophyton* গণ)
# এপিডার্মফাইটন (*Epidermophyton* গণ)
# মাইক্রোস্পোরাম (*Microsporum* গণ)

## সংক্রমিত অঙ্গ
শরীরের যেকোন অঙ্গের চামড়ায় হতে পারে।
* টিনিয়া ক্রুরিস =কুঁচকির (groin) দাদ
* টিনিয়া ক্যাপাইটিস=মাথার দাদ
* টিনিয়া কর্পোরিস= শরীরে(trunk) বা হাত পায়ে দাদ
* টিনিয়া পেডিস (অ্যাথলেট'স ফুট)= পায়ের পাতায় দাদ
* টিনিয়া আঙ্গুয়াম= নখে দাদ
মাথায় চিরুণী দ্বারা ও পায়ে পুরোন মোজা দ্বারা সংক্রমিত হতে পারে।

## সংক্রমণ
সাধারণত ঘামে ভেজা শরীর, অপরিষ্কার-অপরিচ্ছন্ন শরীর, দীর্ঘ সময় ভেজা থাকে এমন শরীর, ত্বকে ক্ষত আছে এমন শরীর এই ছত্রাকগুলোর স্পোর (বা, হাইফা) দ্বারা আক্রান্ত হয়। এই ছত্রাকগুলোর সুপ্তিকাল ৩ থেকে ৫ দিন।

## উপসর্গ
* প্রথমে আক্রান্ত স্থানে ছোট লাল গোটা হয় এবং সামান্য চুলকায়।
* পরে আক্রান্ত স্থানে বাদামী বর্ণের আইশ হয় এবং স্থানটি বৃত্তাকারে বড় হতে থাকে।
* ক্রমে সুনির্দিষ্ট কিনারা সহ বৃত্তের আকার বৃদ্ধি পেতে থাকে এবং মাঝখানে ত্বক স্বাভাবিক হয়ে আসে।
* চুলকানি বৃদ্ধি পায়।
* চুলকানোর পর আক্রান্ত স্থানে জবালা হয় এবং আঠালো রস বের হয়।
* মাথায় হলে স্থানে স্থানে চুল উঠে যায়, নখে হলে দ্রুত নখের রঙ বদলায় এবং শুকিয়ে খণ্ড খণ্ড ভেঙ্গে যেতে পারে।

## বিস্তার
এটি সংক্রামক রোগ। অতিসহজেই রোগী থেকে সুস্থ দেহে বিস্তার লাভ করতে পারে। রোগীর চিরুনি, তোয়ালে, বিছানা ইত্যাদি ব্যবহার করলে এ রোগে আক্রান্ত হবার সম্ভবনা থাকে। তবে রোগাক্রান্ত পোষা বিড়ালের মাধ্যমে এটি বেশি ছড়ায়।

## নিরাময়
সাধারণতঃ- ছত্রাকঘাতী (Antifungal) ক্রিমে কাজ হয়। মাথা বা নখে হলে খাবার জন্য বড়ি দেওয়ারও দরকার পড়তে পারে।

বিষয়শ্রেণী:সংক্রামক চর্মরোগ
ভিলহেল্ম ভিন

**ভিলহেল্ম ভিন** (জানুয়ারি ১৩, ১৮৬৪ – আগস্ট ৩০, ১৯২৮) একজন জার্মান পদার্থবিদ যিনি ১৯১১ সালে নোবেল পুরস্কার লাভ করেন। তিনি তাপগতিবিদ্যা বিষয়ে একটি যুগান্তকারী সূত্র প্রদান করেন যা ভিনের সূত্র নামে পরিচিত।

তার নামানুসারে মঙ্গল গ্রহের একটি খাদের নাম রাখা হয়েছে।

১৯১৩ সালে তিনি কলাম্বিয়া বিশ্ববিদ্যালয়ে তত্ত্বীয় পদার্থবিজ্ঞানের আর্নেস্ট কেম্পটন অ্যাডামস প্রভাষক হিসাবে আমন্ত্রিত হন।

## প্রাথমিক জীবন
ভিনের জন্ম পূর্ব প্রুশিয়ার ফিসছাউসেন  এলাকায়, যা বর্তমানে রাশিয়ার অন্তর্গত। তার পিতা কার্ল ভিন ছিলেন স্থানীয় ভূস্বামী। ১৮৬৬ সালে ভিনের পরিবার পূর্ব প্রুশিয়ার রাস্টেনবার্গের দ্রাখস্টেইন এলাকায় চলে যায়।

## শিক্ষা
১৮৭৯ সালে ভিন রাস্টেনবার্গের স্কুলে ভর্তি হন, এবং পরে ১৮৮০-১৮৮২ সালে হাইডেলবার্গের সিটি স্কুলে পড়াশোনা করেন। ১৮৮২ সালে তিনি গটিঙ্গেন বিশ্ববিদ্যালয় ও বার্লিন বিশ্ববিদ্যালয়ে ভর্তি হন। ১৮৮৩ হতে ১৮৮৫ সালের মধ্যে তিনি হারম্যান ফন হেল্মহোলৎস এর গবেষণাগারে কাজ করেন। ১৮৮৬ সালে তিনি পিএইচডি ডিগ্রি লাভ করেন। তার গবেষণার বিষয় ছিলো ধাতুর উপরে আলোর অপবর্তন  এবং প্রতিসরিত আলোর বর্ণের উপরে বিভিন্ন পদার্থের প্রভাব।

১৮৯৬ হতে ১৮৯৯ এর মধ্যে ভিন স্বনামধন্য আচেন ইউনিভার্সিটি অফ টেকনোলজিতে শিক্ষকতা করেন। ১৯০০ সাল হতে তিনি উর্জবার্গ বিশ্ববিদ্যালয়ে উইলহেল্ম কনরাড রন্টজেনের স্থলাভিষিক্ত হন এবং শিক্ষকতা করেন।

## ভিনের গবেষণা
১৮৯৬ সালে ভিন তেজস্ক্রিয়তার একটি ডিস্ট্রিবিউশন সূত্র উদ্ভাবন করেন। ভিনের সহকর্মী ম্যাক্স প্ল্যাংক পরে ১৯০০ সালে কোয়ান্টাম তত্ত্বের মূল তত্ত্ব প্রদানের সময় দেখান যে, ভিনের সূত্র উচ্চ কম্পাংকে সঠিক ফল দিলেও নিম্ন কম্পাংকে ঠিক ভাবে কাজ করে না।

আয়নিত গ্যাসের প্রবাহকে পর্যবেক্ষণের সময় ১৮৯৮ সালে ভিন আবিষ্কার করেন যে, হাইড্রোজেনের সমান ভরের একটি ধনাত্মক কণিকা রয়েছে। এই কাজের মাধ্যমে ভিন মাস স্পেক্ট্রোস্কোপীর ভিত্তি স্থাপন করেন। জে জে টমসন ভিনের যন্ত্রের উন্নতি সাধন করে ১৯১৩ সালে আরো বিষদ গবেষণা করেন। ১৯১৯ সালে রাদারফোর্ডের কাজের পরে ভিনের আবিষ্কৃত এই কণিকাটির নাম রাখা হয় প্রোটন।

তাপ বিকিরণের উপরে গবেষণার জন্য ১৯১১ সালে ভিন পদার্থবিজ্ঞানে নোবেল পুরস্কার লাভ করেন।

## ভিনের লেখা বই

* *Lehrbuch der Hydrodynamik* (১৯০০ সালে, পদার্থবিজ্ঞান বিষয়ক)
* *Aus dem Leben und Wirken eines Physikers* (১৯৩০, আত্মজীবনী)

## বহিঃসংযোগ

* Wilhelm Wien
* 

## তথ্যসূত্র

*  
* 

বিষয়শ্রেণী:১৮৬৪-এ জন্ম
বিষয়শ্রেণী:১৯২৮-এ মৃত্যু
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:জার্মান পদার্থবিজ্ঞানী
বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:জার্মান নোবেল বিজয়ী
জয়দেব কেন্দুলি

**জয়দেব কেন্দুলি** ভারতের পশ্চিমবঙ্গ রাজ্যের বীরভূম জেলার বোলপুর মহকুমার অন্তর্গত একটি গ্রাম পঞ্চায়েত, যা অজয় নদের তীরে সমুদ্রপৃষ্ঠ থেকে  উচ্চতায়  স্থানাঙ্কে অবস্থিত। গীতগোবিন্দ রচয়িতা কবি জয়দেব দ্বাদশ শতকে এই স্থানে জন্মগ্রহণ করেন বলে মনে করা হয়। বর্তমানে বেশ কিছু মন্দির ও আশ্রম পরিবেষ্টিত এই গ্রামটি একটি ধর্মীয় তীর্থস্থানে পরিণত হয়েছে। প্রতি বছর মকর সংক্রান্তি উপলক্ষে এই স্থানে বাউল মেলা অনুষ্ঠিত হয়ে থাকে।

## ইতিহাস
গীতগোবিন্দ রচয়িতা কবি জয়দেব কেন্দুলি গ্রামে জন্মগ্রহণ করেন বলে মনে করা হয়ে থাকে।জয়দেব লক্ষ্মণসেনের সভাকবি ছিলেন বলে মনে করা হয়। এই গ্রামে জয়দেব দ্বারা প্রতিষ্ঠিত রাধামাধবের মূর্তির পুজো করা হয়ে থাকে এবং যে আসনে বসে তিনি সিদ্ধিলাভ করেছিলেন বলে মনে করা হয়, তা সংরক্ষণ করা রয়েছে।

মুঘল যুগে জয়দেব কেন্দুলি সেনপাহাড়ি পরগণার অন্তর্গত ছিল। ঔরঙ্গজেব দ্বারা  জারি করা একটি ফরমানের পর সপ্রদশ শতাব্দীতে এই পরগণা বর্ধমানের মহারাজা কৃষ্ণরাম রায়ের অধিকারভুক্ত হয়। এই গ্রামের যুগলকিশোর মুখোপাধ্যায় বর্ধমান রাজদরবারের সভাকবি ছিলেন। মনে করা হয়ে থাকে, তার অনুরোধে বর্ধমানের মহারাণী ব্রজকিশোরী ১৬৮৩ খ্রিষ্টাব্দে এই গ্রামে জয়দেবের জন্মভিটেয় রাধাবিনোদ মন্দির স্থাপন করেন। ১৮৬০-এর দশকে নির্বাক বৈষ্ণব সম্প্রদায়ের রাধারমণ ব্রজবাসী এই গ্রামে তাদের কুলগুরু জয়দেবের জন্মভিটেয় নির্বাক আশ্রম প্রতিষ্ঠা করেন। বিংশ শতাব্দীর প্রথমার্ধে রাধাবল্লভ মন্দির প্রতিষ্ঠিত হয়।

## অবস্থান
জয়দেব কেন্দুলি  ২৩.৬৩ °উত্তর ৮৭.৪৩ ° পূর্বে এ অবস্থিত। সমূদ্রতল থেকে এর গড় উচ্চতা হল ৪৮ মিটার (১৫৭ ফুট)। এটি অজয় ​​নদীর তীরে অবস্থিত।

## সংস্কৃতি

### পোড়ামাটির খোদাই

### মেলা
পৌষ সংক্রান্তি বা মকর সংক্রান্তি উপলক্ষে জয়দেবের স্মরণে একটি মেলার আয়োজন করা হয়। এটি বাংলা ক্যালেন্ডার মাসের শেষ দিনে , পৌষ থেকে শুরু হয় এবং ২ মাঘ পর্যন্ত চলে ।  মেলার সূচনা সেই শুভ দিনটিকে স্মরণ করে যেদিন জয়দেব জয়দেব কেন্দুলিতে অজয় ​​নদীর কদম্বোখণ্ডী ঘাটে স্নান করেছিলেন বলে দাবি করা হয়। ১৯৮২ সালে, জেলা কর্তৃপক্ষ একটি ভাল পরিবেশ, একটি ভাল স্যানিটেশন ব্যবস্থা, পানীয় জল, আলো এবং নিরাপত্তা প্রদানের জন্য মেলার নিয়ন্ত্রণ নেয়।

কয়েক হাজার বাউল , বিচরণকারী মন্ত্রীদের একটি সম্প্রদায় যারা একতারার (একটি তারের যন্ত্র) সঙ্গীতে ভক্তিমূলক গান গায় , মেলার জন্য জড়ো হয় এবং তাই এটিকে বাউল মেলাও বলা হয় । জয়দেব কেন্দুলিতে ১৬০টি অস্থায়ী আশ্রমে প্রায় এক মাস বাউলরা থাকেন। এই বাউলরা জয়দেবের গানের উত্তরাধিকারী বলে মনে হয়।

সাম্প্রতিক বছরগুলিতে, রাজ্যের সর্বশ্রেষ্ঠ বাউল মেলা ধীরে ধীরে তার চরিত্র হারাচ্ছে, কারণ বাউলদের সংখ্যা কীর্তনীয়দের তুলনায় বেশি , যারা জনপ্রিয়তা অর্জনের জন্য মেলায় পরিবেশন করে। ২০০৮ সালে, প্রায় ২,০০০ কীর্তনীয়া মেলায় যোগ দিতে এসেছিলেন এবং তারা লক্ষাধিক রুপির চুক্তি পেয়েছিলেন।  

রবীন্দ্রনাথ ঠাকুর কখনো জয়দেব কেন্দুলীতে গিয়েছিলেন কিনা জানা নেই । তবে , শান্তিনিকেতনের সাথে যুক্ত অনেক ব্যক্তিত্ব যেমন ক্ষিতি মোহন সেন , নন্দলাল বোস , প্রভাত কুমার মুখোপাধ্যায়, রামকিঙ্কর বেজ , এবং শান্তিদেব ঘোষ জয়দেব কেন্দুলি পরিদর্শন করেন এবং বীরভূমের বাইরে এর নাম ছড়িয়ে দেওয়ার জন্য যথেষ্ট অবদান রাখেন এবং এর খ্যাতি যোগ করেন।

মেলা, যা প্রায় কয়েক শতাব্দী ধরে সেখানে ছিল বলে বিশ্বাস করে, প্রাথমিকভাবে গ্রামের লোকদের প্রয়োজনীয়তা পূরণ করে। মেলায় রান্নার পাত্র থেকে শুরু করে মাছ ধরার জাল সবই বিক্রি হয়।

## তথ্যসূত্র

বিষয়শ্রেণী:বীরভূম জেলার গ্রাম
বিষয়শ্রেণী:জয়দেব
নিলস বোর

thumb|right|নিল্‌স বোর
[thumb|right|[আলবার্ট আইনস্টাইন|আলবের্ট আইনষ্টাইনের সাথে নিল্‌স বোর]]
**নিল্‌স হেনরিক ডেভিড বোর** (৭ অক্টোবর, ১৮৮৫ - ১৮ নভেম্বর, ১৯৬২) হলেন পরমাণু গঠনের আধুনিক তত্ত্বের অন্যতম প্রবক্তা ও বিখ্যাত পদার্থবিদ। এই ডেনীয় পদার্থবিজ্ঞানী ১৯২২ সালে নোবেল পুরস্কার লাভ করেন। বোরের পরমাণু মডেল রসায়নের ইতিহাসে আজও বিখ্যাত হয়ে আছে। তিনি মূলত অবদান রাখেন পদার্থের আণবিক গঠন এবং কোয়ান্টাম বলবিজ্ঞানের উপর যার জন্য তিনি নোবেল পুরস্কার পান। তিনি পরমাণু মডেলকে সূর্যের কক্ষপথে ঘূর্ণায়মান গ্রহের সাথে তুলনা করেন যেখানে পরমাণুর কেন্দ্রে নিউক্লিয়াস অবস্থিত এবং নিউক্লিয়াসের চারপাশে ঘূর্ণায়মান ইলেকট্রন অবস্থিত।

১৯১২ সালে *মারগ্রেথ নোরলান্ড* নামীয় রমণীকে বিয়ে করেন। তাদের সন্তানদের একজন ছিলেন অউ নিলস বোর। তিনিও গুরুত্বপূর্ণ পদার্থবিদ হিসেবে পরিচিতি পেয়েছেন। ১৯৭৫ সালে তাকেও নোবেল পুরস্কার প্রদান করা হয়েছিল।

ম্যানহাটন প্রকল্প নামে পরিচিত পদার্থবিদদের একটি প্রকল্পে কাজ করেছেন তিনি। এছাড়াও, বিখ্যাত পদার্থবিজ্ঞানী আলবার্ট আইনস্টাইনের সাথেও একযোগে কাজ করেছেন। তাকে বিংশ শতকের সবচেয়ে গুরুত্বপূর্ণ পদার্থবিদদের একজন হিসেবে গণ্য করা হয়।

## প্রারম্ভিক জীবন
বোর ১৮৮৫ সালের ৭ই অক্টোবর ডেনমার্কের কোপেনহেগেনে জন্মগ্রহণ করেন। তার পিতা ক্রিশ্চিয়ান বোর ছিলেন কোপেনহেগেন বিশ্ববিদ্যালয়ের পদার্থবিদ্যার অধ্যাপক, এবং মাতা এলেন অ্যাডলার বোর ব্যাংকিং ও সংসদীয় গোত্রে প্রখ্যাত ও ধনাঢ্য ডেনীয় ইহুদি পরিবারের কন্যা ছিলেন। নিল্‌স তার পিতামাতার তিন সন্তানের মধ্যে দ্বিতীয়। তার বড় বোন জেনি এবং ছোট ভাই হ্যারাল্ড। জেনি পরবর্তীকালে শিক্ষকতা করতেন, এবং হ্যারাল্ড গণিতজ্ঞ ও ফুটবলার ছিলেন, যিনি লন্ডনে ১৯০৮ গ্রীষ্মকালীন অলিম্পিকে ডেনীয় জাতীয় দলের হয়ে খেলেছিলেন। নিলসও ফুটবলার ছিলেন। তারা দুই ভাই কোপেনহেগেনভিত্তিক আকাদেমিস্ক বল্ডক্লুবের হয়ে কয়েকটি ম্যাচ খেলেছিলেন, যেখানে নিল্‌স গোলরক্ষকের দায়িত্ব পালন করেন।

বোর সাত বছর বয়সে গেমেলহোম লাতিন স্কুলে ভর্তি হন এবং সেখানে পড়াশোনা করেন। ১৯০৩ সালে বোর কোপেনহেগেন বিশ্ববিদ্যালয়ে স্নাতক শ্রেণিতে ভর্তি হন। তার অধ্যয়নের বিষয় ছিল পদার্থবিজ্ঞান। তিনি অধ্যাপক ক্রিশ্চিয়ান ক্রিশিয়ানসেনের অধীনে এই বিষয় অধ্যয়ন করতেন, কারণ সে সময়ে তিনিই এই বিশ্ববিদ্যালয়ের পদার্থবিজ্ঞানের একমাত্র শিক্ষক ছিলেন। তিনি থরভাল্ড থেলের অধীনে জ্যোতির্বিজ্ঞান এবং তার পিতার বন্ধু অধ্যাপক হ্যারাল্ড হফডিঙের অধীনে মনোবিজ্ঞান অধ্যয়ন করেন।

## তথ্যসূত্র

বিষয়শ্রেণী:১৮৮৫-এ জন্ম
বিষয়শ্রেণী:১৯৬২-এ মৃত্যু
বিষয়শ্রেণী:ডেনীয় পদার্থবিজ্ঞানী
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মাক্স প্লাংক পদক বিজয়ী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:কপলি পদক বিজয়ী
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:পুরুষ ফুটবল গোলরক্ষক
বিষয়শ্রেণী:ডেনীয় নোবেল বিজয়ী
বিষয়শ্রেণী:ইংল্যান্ডে ডেনীয় প্রবাসী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:ইউএসএসআর-এর বিজ্ঞান একাডেমির সম্মানিত সদস্য
বিষয়শ্রেণী:ইহুদি নোবেল বিজয়ী
বিষয়শ্রেণী:ইহুদি নাস্তিক
বিষয়শ্রেণী:ইহুদি দার্শনিক
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:বিজ্ঞানের দার্শনিক
বিষয়শ্রেণী:কোয়ান্টাম পদার্থবিজ্ঞানী
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:মাতেউচি পদক বিজয়ী
সানি আবাচা

জেনারেল **সানি আবাচা** (২০ই সেপ্টেম্বর, ১৯৪৩ - ৮ই জুন, ১৯৯৮) নাইজেরিয়ার একজন প্রাক্তন সামরিক প্রশাসক।

আবাচা হাউসা গোত্রের কান উপগোত্রে জন্মগ্রহণ করেন। তিনি স্থানীয় সরকারি কলেজে শিক্ষাগ্রহণের পর ১৯৬২ সালে সামরিক বাহিনীতে যোগ দেন। ১৯৮৪ সালে তিনি পদোন্নতিসূত্রে মেজর জেনারেল পদে উন্নীত হন এবং সেসময় ক্ষমতাসীন সুপ্রিম মিলিটারি কাউন্সিলের (১৯৮৪-১৯৮৫) একজন সদস্য ছিলেন। তিনি বাবাংগিদার ঘনিষ্ঠ সহযোগী ছিলেন। ১৯৮৫ সালে বাবাংগিদার ক্যুতে তিনি সমর্থন দেন এবং ফলশ্রুতিতে সেনাপ্রধান পদলাভ করেন। ১৯৯০ সালে তাকে প্রতিরক্ষা মন্ত্রী করা হয়। ১৯৯৩ সালে আবিওলার বিরুদ্ধে বাবাংগিদার নির্বাচনী পরাজয়ের পর তিনি নাইজেরিয়ার সবচেয়ে প্রভাবশালী ব্যক্তিতে পরিণত হন। ১৯৯৩ সালের ১৮ই নভেম্বর তিনি সরকারীভাবে নাইজেরিয়ার রাষ্ট্রপতি পদে আসীন হন। বিপুল বিরোধিতা ও ধর্মঘট উপেক্ষা করে তিনি নাইজেরিয়ার সমস্ত গণতান্ত্রিক দল নিষিদ্ধ ঘোষণা করেন। পশ্চিমা দেশগুলোর কাছে তেল বিক্রি করে তিনি তার বিরুদ্ধে গড়ে ওঠা আন্তর্জাতিক জনমত প্রতিহত করতে সক্ষম হন।

আবাচা ৫৪ বছর বয়সে নাইজেরিয়ার রাজধানী আবুজায় রাষ্ট্রপতির বাসভবনে হৃদযন্ত্রের ক্রিয়া বন্ধ হয়ে মারা যান।

বিষয়শ্রেণী:১৯৪৩-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:নাইজেরীয় রাষ্ট্রপ্রধান
বিষয়শ্রেণী:নাইজেরিয়ার রাষ্ট্রপতি
বিষয়শ্রেণী:সামরিক অভ্যূত্থানের মাধ্যমে ক্ষমতাধারী
বিষয়শ্রেণী:অভ্যুত্থানে ক্ষমতা গ্রহণকারী নেতা
বিষয়শ্রেণী:নাইজেরীয় মুসলিম
বিষয়শ্রেণী:অমীমাংসিত মৃত্যু
পূরণবাচক সংখ্যা (ভাষাতত্ত্ব)

**পূরণবাচক/ক্রমবাচক সংখ্যা** হল ভাষাতত্ত্বে সেই সমস্ত শব্দ যারা কোনো সমষ্টির বিভিন্ন উপাদানের ক্রমিক অবস্থান বর্ণনা করে। এই অবস্থান নির্ণয়ের মাপকাঠি হতে পারে আয়তন, গুরুত্ব, বয়স প্রভৃতি যে কোনো বিষয়। বাংলায় কতকগুলি নির্দিষ্ট বিশেষণ পদ এই কাজটি করে থাকে, যথা প্রথম, দ্বিতীয়, তৃতীয়, চতুর্থ ইত্যাদি।

সংখ্যাবাচক শব্দের সাথে এদের পার্থক্য হল এই যে, এরা উদ্দিষ্ট উপাদানের পরিমাণ নির্দেশ করে না।

## বাংলা
বাংলায় সংখ্যার সাথে নির্দিষ্ট কিছু বিভক্তি যোগ করে পূরণবাচক পদ লেখা যেতে পারে, যেমন ১ম, ২য়, ৩য়, ৪র্থ, ১০ম, ১১শ ইত্যাদি। তবে সাধারণত এই পদ্ধতি ৩৮শ (অষ্টাত্রিংশ) এর পরবর্তী সংখ্যাগুলির ক্ষেত্রে প্রচলিত নয়। তারিখ লেখার ক্ষেত্রে পয়লা, দোসরা, তেসরা, চৌঠা, পাঁচই, ছউই প্রভৃতি শব্দগুলি ব্যবহৃত হয়। এই পদ্ধতিতে আঠারোই (১৮ই) এর পর থেকে বাকি পূরণবাচক পদগুলি সংখ্যাবাচক শব্দের সাথে 'শে' যোগ করে নির্ণয় করা হয়ে থাকে।

### ১ থেকে ১০০ পর্যন্ত সংখ্যা

## প্রয়োগ
পূরণবাচক/ক্রমবাচক শব্দ গণিতে কিংবা ভাষাতত্ত্বে বিভিন্ন উপাদানের ক্রমিক অবস্থান বর্ণনা করে। এই ক্রমিক অবস্থান নির্ণয়ের মাপকাঠি হিসেবে সুনির্দিষ্ট ক্রমবাচক সংখ্যা ব্যবহার করা হয়।

কাব্যের পঙক্তিগুলোতে ক্রমিক অবস্থান হিসেবে ক্রমবাচকতা ব্যবহার করে সনেট রচনা করেন কবি মনোরঞ্জন রায়। এসব ক্রমিক সনেটে কবিতার প্রথম বর্ণ এবং শেষ চরণের শেষ বর্ণ অভিন্ন হয়, পর্যায়ক্রমে প্রতি দুই চরণের প্রথম চরণের শেষবর্ণের সাথে দ্বিতীয় চরণের প্রথমবর্ণের সাথে সম্পর্ক স্থাপিত হয় এবং এই সম্পর্ক পঙক্তিগুলোতে প্রতিক্ষেত্রে ১২শ অক্ষরের ব্যবধানে পর পর গঠিত হয়ে থাকে। ক্রমিক সনেটের ওপর রচিত তাঁর কাব্যগ্রন্থের নাম "দুর্ভিক্ষের কাকদল"। এই কাব্য থেকে সংগৃহিত একটি ক্রমিক সনেট হলো "ঘুড়ি"।ঘুড়ি

ভুল শপথের ঘুড়ি উড়ছে অদূরে

রুগ্ন গগণের বুকে। স্বপ্ন করে বাস

সুখের পবনে, খুঁজি জীবনের আশ

শত শত পক্ষীগল্পে। কথার দুপুরে

রোজ পাতাঝরে শোকে, ঝরা জীর্ণ ফুল

লব্ধ বিশ্বাসে হারায় সৌরভ প্রভাতে।

তবু অপেক্ষা প্রহরে হয় না আকুল

লড়ে কবিতার নীল শব্দ প্রতিঘাতে।

তিক্ততা পুষে বেদনা জীবনের চরে

রয়ে যায় অবিচল দুঃখ অবিশ্বাসে,

সহসা বিষাদ বাড়ে হৃদয়ের ঘরে

রূঢ় স্বার্থ মোহ খেলা কষ্ট নিয়ে আসে।

সহজে হয় না প্রাপ্তি কোন কিছু কভু,

ভু্বনে যুদ্ধজয়ীকে সুখ দেন প্রভু!

## তথ্যসূত্র

## বহিঃসংযোগ
* http://www.ovidhan.org/b2b

বিষয়শ্রেণী:সংখ্যা
বিষয়শ্রেণী:ভাষাবিজ্ঞান
বিষয়শ্রেণী:সংখ্যাসূচক
ফেরহাত আব্বাস

**ফেরহাত আব্বাস** (Kabyle: Ferḥat Σabbas); (অক্টোবর ২৪, ১৮৯৯ - ডিসেম্বর ২৪, ১৯৮৫) একজন আলজেরীয় রাজনৈতিক নেতা এবং প্রথম রাষ্ট্রপতি। তিনি ১৯৬২ সালে আলজেরিয়ার স্বাধীনতার পর দেশটির প্রথম রাষ্ট্রপতি হিসেবে কিছুদিন দায়িত্ব পালন করেন।

রসায়নের ছাত্র আব্বাস ১৯২৪ সালে মুসলিম ছাত্রদের একটি সংগঠন প্রতিষ্ঠা করেন। ১৯৩৯ থেকে তিনি ফরাসি সেনাবাহিনীর হয়ে লড়াই করা শুরু করেন। কিন্তু ১৯৪২ সালে ফ্রান্স থেকে আলজেরিয়ার স্বায়ত্বশাসনের ওপর একটি ম্যানিফেস্টো লেখেন। ১৯৫৬ সালে তিনি [বেন বেলার [ফ্রঁ দ্য লিবেরাসিওঁ নাসিওনাল]]-এ যোগ দেন। আলজেরিয়ার স্বাধীনতা যুদ্ধের সময় তিনি তিউনিসে আলজেরিয়ার নির্বাসিত সরকার প্রতিষ্ঠা করেন। আলজেরিয়ার স্বাধীনতার পর তিনি দেশটির জাতীয় সংসদের (১৯৬২ - ১৯৬৩) রাষ্ট্রপতি ও দেশের সাময়িক রাষ্ট্রপ্রধান পদে আসীন হন। কিন্তু মধ্যপন্থী জাতীয়তাবাদী নেতা হিসেবে শিঘ্রই তিনি বেন বেলার আনুকূল্য হারান। ১৯৬৩ সালে তিনি আলজেরিয়া থেকে নির্বাসিত হন, তবে মৃত্যুর কিছুদিন আগে তাকে দেশে ফেরত আসতে দেয়া হয়।

## তথ্যসূত্র

* Meisami, Julie Scott and Starkey, Paul (Eds). (1998). *Encyclopedia of Arabic Literature*. London: Routledge ()
* Ferhat Abbas, *Une utopie algérienne*, p.&nbsp;18 et 19.

## আরো পড়ুন
* Aussaresses, General Paul, *The Battle of the Casbah: Terrorism and Counter-Terrorism in Algeria, 1955-1957*. New York: Enigma Books, 2010. 978-1-929631-30-8.

বিষয়শ্রেণী:১৮৯৯-এ জন্ম
বিষয়শ্রেণী:১৯৮৫-এ মৃত্যু
বিষয়শ্রেণী:আলজেরীয় রাজনীতিবিদ
বিষয়শ্রেণী:আলজেরিয়ার ইতিহাস
বিষয়শ্রেণী:আলজেরিয়ার রাষ্ট্রপতি
বিষয়শ্রেণী:আলজেরীয় সুন্নি মুসলিম
সংবাদ প্রভাকর

***সংবাদ প্রভাকর*** ছিল ঈশ্বরচন্দ্র গুপ্ত কর্তৃক প্রতিষ্ঠিত একটি দৈনিক বাংলা সংবাদপত্র৷ ১৮৩১ সালে একটি সাপ্তাহিক সংবাদপত্র হিসেবে এটি চালু হয় এবং আট বছর পর ১৮৩৯ সালে এটি একটি দৈনিক সংবাদপত্রে রূপান্তরিত হয়৷ এটিই বাংলা ভাষায় প্রকাশিত প্রথম দৈনিক সংবাদপত্র৷ ব্রিটিশ ভারত ও বিদেশের সংবাদ প্রকাশের পাশাপাশি এই সংবাদপত্র ধর্ম, রাজনীতি, সমাজ ও সাহিত্য সম্পর্কে নিজস্ব মতামত প্রকাশ করত৷ বাংলার নবজাগরণ ও নীল বিদ্রোহের প্রতি মানুষকে সহানুভূতিশীল করে তোলার ক্ষেত্রে এই সংবাদপত্রের বিশেষ প্রভাব ছিল৷

## ইতিহাস
*সংবাদ প্রভাকর* ছিল ঈশ্বরচন্দ্র গুপ্তের মস্তিস্কপ্রসূত একটি সংবাদপত্র৷ তার পৃষ্ঠপোষক ছিলেন পাথুরিয়াঘাটার যোগেন্দ্রমোহন ঠাকুর৷ ১৮৩১ সালের ২৮ জানুয়ারি (মাঘ, ১২৩৭ বঙ্গাব্দ) ছিল এর প্রথম প্রকাশ৷ যোগেন্দ্রমোহন ঠাকুর ছিলেন এই সংবাদপত্রের পৃষ্ঠপোষক৷ তার মৃত্যুর পর ১৮৩২ সালে এই সংবাদপত্রটি সাময়িকভাবে বন্ধ হয়ে যায়৷

১৮৩৬ সালের ১০ অগস্ট ঈশ্বরচন্দ্র গুপ্ত একটি ত্রি-সাপ্তাহিক সংবাদপত্র হিসেবে এটি আবার চালু করেন৷ ১৮৩৭ সালে পাথুরিয়াঘাটার ঠাকুর পরিবার আবার এই সংবাদপত্রটিকে অর্থসাহায্য করতে শুরু করেন এবং ১৮৩৯ সালের ১৪ জুন *সংবাদ প্রভাকর* বাংলা ভাষার প্রথম দৈনিক সংবাদপত্র হিসেবে আত্মপ্রকাশ করে৷ ১৮৫৩ সাল থেকে পত্রিকাটি মাসিক সংস্করণরূপে প্রকাশিত হয়৷

## বিশিষ্ট লেখক
* কাঙাল হরিনাথ
* বঙ্কিমচন্দ্র চট্টোপাধ্যায়
* রাধাকান্ত দেব
* রঙ্গলাল বন্দ্যোপাধ্যায় 
* দীনবন্ধু মিত্র 
* দারকনাথ অধিকারী 
*

## তথ্যসূত্র

বিষয়শ্রেণী:ভারতের বাংলা ভাষার সংবাদপত্র
বিষয়শ্রেণী:বাংলার ইতিহাস
বিষয়শ্রেণী:বাংলার নবজাগরণ
বিষয়শ্রেণী:পশ্চিমবঙ্গের বিলুপ্ত সংবাদপত্র
বিষয়শ্রেণী:১৮৩১-এ ভারতে প্রতিষ্ঠিত
বিষয়শ্রেণী:ভারতের বিলুপ্ত সংবাদপত্র
মাকড়সা

[থাম্ব|An [Orb-weaver spider, Family: *[[Araneidae]]*]]
**মাকড়সা** অমেরুদন্ডী শিকারী কীট বিশেষ। এটি একটি আট পা ওয়ালা অ্যারাকনিড শ্রেণীর সন্ধিপদ। এদের শরীর মাথা ও ধড় দুটি অংশে বিভক্ত, আটটি পা আছে,ডানা নেই। এদের মাথা ও বুক একসাথে জুড়ে সেফালোথোরাক্স বা মস্তক-বক্ষ গঠন করে। মাকড়সার একটি বিশেষ গুণ হল, এরা আঠালো জাল তৈরি করে এবং সেই জালে অন্যান্য কীট-পতঙ্গ ইত্যাদিকে বন্দি করে শিকার করে।

অনেক রকম মাকড়সা হয়, কেউ জাল বোনে, কেউ লাফিয়ে শিকার ধরে। সব মাকড়সার একজোড়া বিষগ্রন্থি আছে। মাকড়সা প্রথমে শিকারকে জালবন্দি করে, তারপর বিষাক্ত দাঁড়া দিয়ে নিহত করে। 

মাকড়সারা প্রথম স্থলচর প্রাণীদের মধ্যে অন্যতম। অপেক্ষাকৃত প্রাচীন মাকড়সারা নিঃসঙ্গ শিকারী অর্থাৎ এরা জাল বোনে না,লাফিয়ে শিকার ধরে। এদের চেনার উপায় হল নীচদিকে বাকা দাঁড়া যা সোজা উপরনিচ নড়ে।

জালবোনা মাকড়সারা অপেক্ষাকৃত অর্বাচীন।

কয়েকটি বিখ্যাত বিষাক্ত মাকড়সা:
* টারান্টুলা (বিষ মানুষের ক্ষতি করেনা)
* ব্ল্যাক উইডো মাকড়সা
মাকড়সা কে ভয় পাওয়া হলো এক ধরনের ফোবিয়া,আ্যরাকনিডাফোবিয়া।

## চিত্রসংগ্রহ

চিত্র:মাকড়শা ২০২০.jpg|বাংলাদেশের একটি মাকড়সা প্রজাতি
চিত্র:Baby spiders captured at night.jpg|থাম্ব|অসংখ্য ছোট্ট মাকড়সা


বিষয়শ্রেণী:সন্ধিপদ
বিষয়শ্রেণী:মাকড়সা
ইব্রাহিম আব্বুদ

জেনারেল **ইব্রাহিম আব্বুদ** (; ২৬ অক্টোবর, ১৯০০, সুয়াকিন - ৮ সেপ্টেম্বর, ১৯৮৩, খার্তুম) একজন সুদানীয় রাজনৈতিক ব্যক্তিত্ব ছিলেন, যিনি ১৯৫৮ থেকে ১৯৬৪ সালের মধ্যে সুদানের রাষ্ট্রপ্রধান এবং ১৯৬৪ সালে সুদানের রাষ্ট্রপতি হিসেবে দায়িত্ব পালন করেছিলেন; যদিও, তিনি শীঘ্রই পদত্যাগ করেন এবং সুদানের প্রথম সামরিক শাসনের অবসান ঘটে। একজন সৈনিক হিসেবে আব্বুদ দ্বিতীয় বিশ্বযুদ্ধে মিশর এবং ইরাক এ দায়িত্ব পালন করেন। ১৯৪৯ সালে, আব্বুদ সুদানী সামরিক বাহিনীর ডেপুটি কমান্ডার ইন চিফ হন। স্বাধীনতার পর, আব্বুদ সুদানের সামরিক বাহিনীর সর্বাধিনায়ক হন।

## আরও দেখুন

* 
* রাষ্ট্রপতি কেনেডির সাথে আবৌদের সাক্ষাতের ভিডিও ক্লিপ

## তথ্যসূত্র

বিষয়শ্রেণী:সুদানের রাষ্ট্রপতি
বিষয়শ্রেণী:১৯০০-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:খার্তুম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সুদানের প্রধানমন্ত্রী
বিষয়শ্রেণী:অভ্যুত্থানে ক্ষমতা গ্রহণকারী নেতা
বৃশ্চিক

**বৃশ্চিক** হলো এক প্রকারের বিষাক্ত কাঁকড়াবিছে।

তবে বৃশ্চিক দিয়ে আরো যা যা বোঝানো যেতে পারে:

## জীবজন্তু
* বৃশ্চিক (কাঁকড়াবিছে)
* বৃশ্চিক (বিছে)

## জ্যাতিষশাস্ত্র
* বৃশ্চিক (জ্যোতিষশাস্ত্র)

## জ্যোতির্বিজ্ঞান
* বৃশ্চিক (তারকামণ্ডল)
বৃশ্চিক (কাঁকড়াবিছে)

**বৃশ্চিক** অ্যারাকনিডা শ্রেণীর অর্থাৎ মাকড়শার জাতভাই। কথ্য বাংলায় এই পোকাটি **বিছা**, **বিছে** বা **বিচ্ছু** নামেও পরিচিত, যদিও এই নামগুলো centipede পোকাকেও বোঝাতে পারে। একে দেখতে কাঁকড়ার মতো দাঁড়া ও বিছের (centipede) মতো দেহ সমন্বিত বলে **কাঁকড়াবিছে** নামেও পরিচিত।
## তথ্যসূত্র

বিষয়শ্রেণী:সন্ধিপদ
বিছে

thumb|বিছা
**বিছা** সন্ধিপদ পর্বের বহুপদ (myriapoda) উপপর্বের অন্যতম সদস্য- দ্রতগামী স্থলচর পোকা। ঢাকা নর্দমা সহ ইত্যদি অন্ধকার জায়গায় এদের পাওয়া যায়। 

ইংরেজি নাম Centipede-এর মানে "শতপদ", যদিও নামটি ভুল। পরিণত (adult) বিছের ১৫ থেকে ১৯১টি দেহভাগ থাকে, কিন্তু এখনও কোনও জোড় সংখ্যক (যেমন ৫০) দেহভাগ বিশিষ্ট বিছে পাওয়া যায় নি। প্রতিটি দেহভাগে একজোড়া বিষাক্ত পা (maxipod) আছে। প্রথম বক্ষভাগের পা (মাথার শূঁড় নয়) সম্মুখবর্তী হয়ে দাঁড়া তৈরি করেছে।

* কেন্নো (millpede) এবং বিছার তফাৎ:

বিছার শরীর উপরনিচে চ্যাপ্টা, কেন্নোর গোল। দ্রতগামী বিছার প্রতিটি দেহভাগে একজোড়া বিষাক্ত পা আছে। কেন্নোর প্রথম কয়কটি ছাড়া প্রতিটি দেহভাগে দুইজোড়া পা আছে; কেন্নোর বিষ নেই ও গতি মন্থর।

## Reference
* Arthur, Wallace (December 2000) Evolutionary Developmental Biology: Developmental Constraint. In: Encyclopedia of Life Sciences. John Wiley & Sons, Ltd: Chichester http://www.els.net/  [doi:10.1038/npg.els.0001066]

বিষয়শ্রেণী:সন্ধিপদ
বিষয়শ্রেণী:মাইরিয়াপড
আজিমপুর, ঢাকা

**আজিমপুর** হলো বাংলাদেশের রাজধানী ঢাকার পুরান ঢাকায় অবস্থিত একটি এলাকা। আজিমপুর এলাকায় ঢাকা শহরের অন্যতম বৃহত্তম আজিমপুর গোরস্থান অবস্থিত। এছাড়া বিংশ শতকের ১৯৫০ এর দশকে এখানে সরকারি কর্মকর্তাদের জন্য অনেক গুলো আবাসস্থল নির্মাণ করা হয়, যা আজিমপুর কলোনী নামে পরিচিত।

ডান|থাম্ব|আজিমপুর সরকারি কলোনী
ডান|থাম্ব|আজিমপুর সরকারি কলোনী

## নামকরণ
আজিমপুর এর নামকরণ নিয়ে বিতর্ক আছে। অনেকে মনে করেন, সম্রাট আওরঙ্গজেবের পুত্র শাহাজাদা আজমের নামানুসারে নামকরণ করা হয়েছিল এ এলাকার। শাহজাদা আজম বাংলার সুবাদার ছিলেন ১৬৭৮ থেকে ৭৯ সাল পর্যন্ত। তিনি তখন লালবাগ দুর্গের কাজ শুরু করেছিলেন। তার কর্মচারীরা বাস করতেন এই এলাকায়। তখন সেই এলাকাটি আজমপুরা নামে পরিচিত ছিল।
অনেকে আবার মনে করেন, সম্রাট আওরঙ্গজেবের নাতি শাহজাদা আজিমুশশানের নামে নামকরণ করা হয়েছিল আজিমপুর। আজিমুশশান বাংলার সুবাদার ছিলেন ১৬৯৭ থেকে ১৭০৩ সাল পর্যন্ত। তার আমলে এখানে আমলাদের জন্য আবসস্থল নির্মাণ শুরু হয় বলে ধারণা করা হয়। 

## ইতিহাস
ঢাকার পুরানো এলাকাগুলোর মধ্যে আজিমপুর একটি। বিশ শতকের গোড়ার দিকে আজিমপুর বিরান অঞ্চল ছিল। ধরে নেয়া হয়, আজিমপুর প্রতিষ্ঠা হয়েছিল মোঘল আমলে। পরবর্তীতে ২০ শতকের পঞ্চাশের দশকে সরকারি কর্মচারীদের আবাসিক এলাকা হিসেবে আজিমপুরকে গড়ে তোলা হয়। তখন সেই আবাসিক অংশটুকু আজিমপুর কলোনী নামে পরিচিতি লাভ করে। তবে আজিমপুর এলাকাটি আয়তনে অনেক বড়। কেবল পূর্বাংশের বিরাট এলাকাজুড়ে আজিমপুর কলোনী অবস্থিত। 

## উল্লেখযোগ্য ব্যক্তিত্ব

* মাহফুজুল হক, ইসলামি পণ্ডিত ও রাজনীতিবিদ (জন্ম: ১৯৬৯)
* মামুনুল হক, ইসলামি পণ্ডিত ও রাজনীতিবিদ (জন্ম: ১৯৭৩)

## উল্লেখযোগ্য স্থাপনা
* আজিমপুর মসজিদ
* আজিমপুর গোরস্থান
* ইডেন কলেজ
* আজিমপুর বালিকা উচ্চ বিদ্যালয়

## তথ্যসূত্র

বিষয়শ্রেণী:ঢাকার পাড়া
বিষয়শ্রেণী:ঢাকা বিভাগের জনবহুল স্থান
বার্নার্ড কম্‌রি

**বার্নার্ড কম্‌রি** (জন্ম ২৩শে মে , ১৯৪৭, সান্ডারল্যান্ড, যুক্তরাজ্য) একজন ব্রিটিশ ভাষাবিজ্ঞানী। তিনি জার্মানির লাইপ্‌ৎসিশে অবস্থিত মাক্স প্লাংক ইন্সটিটিউট অফ এভোলিউশনারি অ্যানথ্রপলজির ভাষাবিজ্ঞান বিভাগের অধ্যাপক ও পরিচালক। এছাড়া তিনি ইউনিভার্সিটি অফ ক্যালিফোর্নিয়া, স্যান্টা বারবারার ডিস্টিংগুইশড প্রফেসর অফ লিঙ্গুইসটিক্স। ১৯৮৫-৮৬ সালে তিনি নিউ গিনিতে ১২ মাস ধরে হারুয়াই ভাষার উপর হাতে কলমে কাজ করেন। ভাষিক বিশ্বজনীন উপাদান (Language Universals), শ্রেনীকরণবিজ্ঞান (typology), বাক্যতত্ত্ব (Syntax) ও অর্থবিজ্ঞান (Semantics) তার গবেষণার মূল প্রতিপাদ্য।

## রচনাবলি (আংশিক)
* *The World's Major Languages* (ed.), New York: Oxford University Press 1987. .
* *Tense* (1985)
* *The languages of the Soviet Union, Cambridge University Press (Cambridge Language Surveys) 1981.  (hard covers) and  (paperback)
* *Language Universals and Linguistic Typology: Syntax and Morphology* (1981)
* *Aspect: An Introduction to the Study of Verbal Aspect and Related Problems'' (1976)

## বহিঃসংযোগ
* কম্‌রির হোমপেজ

বিষয়শ্রেণী:১৯৪৭-এ জন্ম
বিষয়শ্রেণী:ব্রিটিশ ভাষাবিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:ক্যালিফোর্নিয়া বিশ্ববিদ্যালয়, সান্তা বারবারার শিক্ষক
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:ব্রিটিশ একাডেমির সংশ্লিষ্ট সভ্য
বিষয়শ্রেণী:ম্যাক্স প্লাঙ্ক ইন্সটিটিউটের পরিচালক
ন্যাশনাল সেন্টার ফর সুপারকম্পিউটিং এপ্লিকেশন্স

right|thumb|220px|এনসিএসএ ভবন।

**ন্যাশনাল সেন্টার ফর সুপারকম্পিউটিং এপ্লিকেশন্স** সংক্ষেপে এনসিএসএ (National Center for Supercomputing Applications (NCSA)) মার্কিন যুক্তরাষ্ট্রের একটি গবেষণাকেন্দ্র। ইউনিভার্সিটি অফ ইলিনয় এট আর্বানা-শ্যাম্পেইন এ অবস্থিত এই গবেষণাকেন্দ্রে সুপারকম্পিউটারের ব্যবহারিক প্রয়োগ ছাড়াও কম্পিউটার বিজ্ঞানের বিভিন্ন বিষয়ে মৌলিক গবেষণা করা হয়। মার্কিন যুক্তরাষ্ট্রের ন্যাশনাল সাইন্স ফাউন্ডেশন কর্তৃক ১৯৮৬ খ্রীস্টাব্দে এটি স্থাপিত হয়। ১৯৯৩ খ্রীস্টাব্দে এনসিএসএ এর গবেষক মার্ক অ্যান্ড্রিসেন ও এরিক বিনা মোজাইক নামের সর্বপ্রথম ওয়েব ব্রাউজার তৈরি করেন।

## সুপারকম্পিউটিং কর্মকাণ্ড
এনসিএসএ বৈজ্ঞানিক গণনা, তথ্য সংরক্ষণ, এবং তথ্য প্রদর্শনের ব্যাপারে অত্যাধুনিক সুযোগ সুবিধা প্রদান করে থাকে। এখানকার প্রধান কম্পিউটিং সিস্টেমের মধ্যে রয়েছে ৪টি গুচ্ছ সিস্টেম (cluster) (যার তিনটি মার্কিন জাতীয় বিজ্ঞান সংস্থার ব্যবহারের জন্য), এবং দুইটি শেয়ার্ড মেমরি সিস্টেম। ২০০৬ সালে এনসিএসএ মার্কিন জাতীয় বিজ্ঞান ফাউন্ডেশনের অধীনস্থ গবেষণা ও শিক্ষামূলক সহযোগিতার জন্য ৭১৭ মিলিয়ন নরমালাইজড এককের চাইতেই অধিক গণনার কাজ গ্রহণ করেছে। এনসিএসএর অধীনের কম্পিউটার সিস্টেমগুলি প্রায় ৮৩০ এর অধিক বিভিন্ন প্রকল্পের অধীনে ১৩৬০ এর অধিক বিজ্ঞানী, প্রকৌশলী, ও ছাত্র ব্যবহার করে থাকে।

## বহিঃসংযোগ
* এনসিএসএ-এর ওয়েবসাইট

বিষয়শ্রেণী:মার্কিন যুক্তরাষ্ট্রের গবেষণাকেন্দ্র
বিষয়শ্রেণী:ইলিনয়
বিষয়শ্রেণী:ইন্টারনেটের ইতিহাস
প্রহর

প্রহর হল সময়ের পুরোনো দেশী একক। দিন ও রাতে চার প্রহর করে মোট অষ্টপ্রহর হিসেব করা হতো। অষ্ট**প্রহর** বলতে একদিন(২৪ঘণ্টা) বুঝায়। অতএব, তিন ঘণ্টায় এক প্রহর হয়। 

প্রহর পদ্ধতিতে দিনের গণনা সকাল ছয়টায় (৬ ঘটিকায়) আরম্ভ হতো, আর সন্ধ্যা ছ’টায় সমাপ্ত হতো। অর্থাৎ, প্রথম প্রহর মানে ৬টা থেকে ৯টা, দ্বিতীয় প্রহর মানে ৯টা থেকে ১২টা, তৃতীয় প্রহর মানে ১২টা থেকে ৩টে আর চতুর্থ প্রহর মানে ৩টে থেকে ৬টা হিসেব করা হতো।

রাতের চারটি প্রহর নিয়ে প্রচলিত প্রবাদ:

"প্রথম প্রহরে সবাই জাগে, দ্বিতীয় প্রহরে ভোগী।

তৃতীয় প্রহরে তস্কর জাগে, চতুর্থ প্রহরে যোগী।"

প্রহর শেষ হলে সেই প্রহর হল ঘোষণা করা হত বা ঘণ্টা বাজত। অর্থাৎ দিনের দ্বিপ্রহর হয় বেলা ১২টায় (দুপুর ২টায় নয়), যখন সূর্য মধ্যগগনে। দুপুর (উর্দু: দুপ্রহর, হিন্দি: দোপাহর) শব্দটি দ্বিপ্রহর থেকে এসেছে। রবীন্দ্রনাথের শিশু পর্যায়ের প্রশ্ন কবিতার শেষে খোকা যে পশ্ন মাকে করে: **"রাতের বেলা দুপুর যদি হয়, দুপুর বেলা রাত হবে না কেন?"** এর উত্তরও লুকিয়ে আছে "দুপুর" শব্দের দ্ব্যর্থে। "রাতদুপুর" অর্থাৎ "রাত্রি দ্বিপ্রহর" বা রাত ১২টা। কিন্তু "দুপুরবেলা" মানে "অপরাহ্ন কাল"। সঙ্কীর্ণ অর্থ ছিল "দিবা দ্বিপ্রহর", কিন্ত প্রচলিত বর্তমান অর্থ 'অপর অহ্ন': অহ্নকে দ্বিপ্রহর (মধ্যদিন) দ্বারা কৃত দুটি ভাগের দ্বিতীয়টি।

প্রহরী অর্থাৎ যে শুধু পাহারাই (প্রহরা) দেয় না, প্রহর ঘোষণাও করে। প্রহরের পুর্বে আট যোগ করে গঠিত বাগধারা হল আটপ্রহর যার অর্থ দিন রাত।

## তথ্যসূত্র

বিষয়শ্রেণী:সময়ের একক
বিষয়শ্রেণী:হিন্দু ধর্মে সময়
মোজাইক (ব্রাউজার)

**মোজাইক** () পৃথিবীর প্রথম গ্রাফিক্যাল ওয়েব ব্রাউজার সফটওয়্যার। ১৯৯৩ সালে ইউনিভার্সিটি অফ ইলিনয় এট আর্বানা শ্যাম্পেইন এর ন্যাশনাল সেন্টার ফর সুপারকম্পিউটিং অ্যাপলিকেশন্সের গবেষক মার্ক অ্যান্ড্রিসেন এবং এরিক বিনা এটি তৈরি করেন। মোজাইকে ব্যবহৃত প্রযুক্তির উপর ভিত্তি করে পরবর্তীতে নেটস্কেপ ও ইন্টারনেট এক্সপ্লোরার ব্রাউজার তৈরি করা হয়। অ্যান্ড্রিসেন ও বিনা নেটস্কেপ কর্পোরেশনের প্রতিষ্ঠাতা।

২৩ জানুয়ারি ১৯৯৩ সালে এটি সর্বপ্রথম মুক্তি পায়। আর ৭ জানুয়ারি ১৯৯৭ সালে প্রকাশিত হয় এর সর্বশেষ সংস্করণ, ৩.০০ সংস্করণ। সি প্রোগ্রামিং ভাষা ব্যবহার করে মোজাইক লেখা হয়েছে। অ্যামিগাওএস, ক্লাসিক ম্যাক ওএস, ইউনিক্স, ওপেনভিএমএস ও মাইক্রোসফট উইন্ডোজের জন্যে এর আলাদা আলাদা সংস্করণ রয়েছে। মোজাইক মালিকানাধীন লাইসেন্সের অধীনে নিবন্ধিত।

## তথ্যসূত্র

বিষয়শ্রেণী:ওয়েব ব্রাউজার
বিষয়শ্রেণী:অ্যাপ্লিকেশন সফটওয়্যার
বিষয়শ্রেণী:ওয়েব ব্রাউজারের ইতিহাস
বিষয়শ্রেণী:১৯৯৩-এর সফটওয়্যার
বিষয়শ্রেণী:ক্রস-প্ল্যাটফর্ম সফটওয়্যার
বিষয়শ্রেণী:গোফার ক্লায়েন্ট
বিষয়শ্রেণী:সফটওয়্যারের ইতিহাস
বিষয়শ্রেণী:ইন্টারনেটের ইতিহাস
বিষয়শ্রেণী:ওএস/২ ওয়েব ব্রাউজার
বিষয়শ্রেণী:পিওএসআইএক্স ওয়েব ব্রাউজার
বিষয়শ্রেণী:উইন্ডোজ ওয়েব ব্রাউজার
কলা (দ্ব্যর্থতা নিরসন)

**কলা** বলতে নিম্নলিখিত বিষয়গুলোকে বুঝায়:
* কলা (ফল) - কাঁচকলা (ফল) (Plantain) হল কলা পরিবারের সদস্য।
* কলা (শরীরবিজ্ঞান)
* কলা (বিষয়) - শিক্ষাসম্পর্কিত বিষয়ধারা আর্টস, যেমন চারু কলা, ফলিত কলা, ললিত কলা ইত্যাদি।
* কলা (নৈপুণ্য) (শিল্প) - দক্ষতা গুণ।
* কলা - চাঁদের ৩০ অংশের ১টি বা এক ফালি চাঁদ।
* কলা (কোণ পরিমাপ একক) - এক অংশের ৬০ ভাগের এক ভাগ কলা।
শোলকা

**শোলকা** বা **সজনে পাতা পেলকা** বাংলাদেশের উত্তরাঞ্চলের একটি জনপ্রিয় ঝাল খাবার। এটি সজনে পাতার সাথে বিভিন্ন মৌসুমে বিভিন্ন শাক (পাট, কচু, কুমড়া) দিয়ে রান্না করা একটি তরকারি বিশেষ। রান্নার পর দেখতে অনেকটা ভর্তার মতো হয়। যদিও এটি পেলকার একটি ধরন কিন্তু এতে সজনে পাতার প্রাধান্য থাকে বলে একে শোলকা বলা হয়ে থাকে। 
 
## প্রস্তুতপ্রনালী
বিভিন্ন আঞ্চলিক শাকপাতা যেমন পুইশাক, পালংশাক, পাটশাক, সজনেশাক ইত্যাদি শাক পরিষ্কার করে, কুচিকুচি করে একসঙ্গে হাড়িতে নেয়া হয়। এরপর পরিমাণ মতো লবণ, কাঁচামরিচ, পানি এবং সামান্য খাবার সোডা এক সাথে মেশানো হয়। এরপর হাড়িতে ঢাকনা দিয়ে জ্বাল দেয়া হয়। মাঝে মাঝে নেড়ে দেয়া হয়। শোলকার উল্লেখযোগ্য বৈশিষ্ট্য হচ্চে এটি রান্না করতে কোনো তেল ব্যবহার করা হয় না। খাবার সোডা শাক কে খুব ভালো ভাবে সিদ্ধ হতে সাহায্য করে।

## বিভিন্নতা
যেহেতু শোলকা মুল উপাদান মৌসুমী শাক তাই মৌসুম ভেদে এর বিভিন্নতা দেখা যায়।

## পরিবেশনা
শোলকা সাধারণত গরম গরম ভাতের সাথের সাথে পরিবাশিত হয়।

## পুষ্টিমান
বিভিন্ন শাক থাকার জন্য এটি খুব উচ্চ ভিটামিন এবং খনিজ পদার্থ বিশিষ্ট খাবার। এতে প্রচুর খাদ্যপযোগী আশ ও পাওয়া জায়। সামান্য তেল যোগ করলে শাক এর ভিটামিন এ এবং ভিটামিন ডি এর প্রাপ্যতা বেড়ে যাবে।

## তথ্যসূত্র

## বহিঃসংযোগ

বিষয়শ্রেণী:বাংলার খাদ্য
বিষয়শ্রেণী:বাংলাদেশের খাদ্য
বিষয়শ্রেণী:উত্তরবঙ্গের রন্ধনশৈলী
সিম্ফনি

**সিম্ফনি** (Symphony) একটি পশ্চিমা শাস্ত্রীয় সঙ্গীতের একটি রূপ। বিভিন্ন বাদ্যযন্ত্রের সম্মীলনে গঠিত এই ঘরানার সঙ্গীত সাধারণত অর্কেস্ট্রা-এর মাধ্যমে বাজানোর জন্য লেখা হয়। এই শব্দের অর্থ একত্রে ধ্বনিত করা। অর্কেস্ট্রার জন্য রচিত **সোনাটা** বা যন্ত্রবাদনকে সিম্ফনি বলে। এই পরিভাষাটি গ্রেকো-রোমান সভ্যতা থেকে নানা অর্থে প্রচলিত হয়ে আসছে। বর্তমান সময়ে আমরা সিম্ফনি বলতে যা বুঝি, এই প্রচলনটি ১৮ শতক থেকে চালু হয়েছে। সিম্ফনি একাধিক বর্তন বা খেয়াল দ্বারা রচিত হয়ে থাকে। তবে, সাধারণত চারটি মুভমেন্ট বা পর্যায়ে রচিত হয়। সিম্ফনি রচনা করার সময় বাদ্যযন্ত্র হিসেবে তার-জাতীয় (বেহালা, ভায়োলা, চেলো এবং ডাবল-ব্রাস ইত্যদি), বাঁশি-জাতীয় (সেক্সোফোন, ট্রাম্পেট, বাঁশি, নিউট্রাল-হর্ন, অফিক্লেইড ইত্যদি), ঘাতবাদ্য-জাতীয় (বেস ড্রাম, স্নেয়ার ড্রাম, জাইলোফোন, টিম্পানি, চাইম-বেল, গং, টাম্ব্যুরিন ইত্যাদি) এবং মাঝে মাঝে কন্ঠ-ও ব্যবহৃত হয়। সিম্ফোনি বাজানোর জন্য ৩০ থেকে ১০০ জন সঙ্গীতজ্ঞের প্রয়োজন হয়।

## ইতিহাস
সিম্ফোনি শব্দটি মূলত গ্রিক সিম্ফোনিয়া থেকে এসেছে, যার অর্থ "সম্মিলিত ঐকতান" এবং সিম্ফোনোস (আক্ষরিকভাবে বুঝায়, সুরেলা) যার অর্থ "কণ্ঠস্বর বা বাদ্যযন্ত্রের সঙ্গীতের কন্সার্ট"। পূর্বে এই শব্দটি বহু অর্থে ব্যবহার করা হত, তবে পরবর্তীতে এই শব্দটি বিশেষ ধরনের সঙ্গীত বোঝাতেই ব্যবহার করা হয়।

গ্রেকো রোমান সভ্যতায় সিম্ফোনির অর্থ একতা বোঝানো হত। মধ্যযুগীয় কালে, ইউরোপে সিম্ফোনিয়া মূলত একটি ল্যাটিন শব্দ ছিল যার মানে হল একাধিক বাদ্যযন্ত্রের সম্মিলিতভাবে সুরের মিলন। স্পেনের নিবাসী আর্চবিশপ **ইসিদোরে দে সেভিয়্যি** এই শব্দটি প্রথম ব্যবহার করেন যার অর্থ ছিল দ্বি-মস্তক বিশিষ্ট এক প্রকারের ঢোল। তবে, ১২ শতক থেকে ১৪ শতক পর্যন্ত, ফ্রান্সে সিম্ফোনিইয়া বলতে বোঝাত হার্ডি-গার্ডিকে। 

অন্যদিকে, মধ্যযুগীয় ইংল্যান্ডে সিম্ফোনি বলতে বোঝানো হত **ডালকিমের** নামক এক তার জাতীয় যন্ত্রকে।

তাছাড়া, জার্মানরা **স্পিনেট** ও **ভির্জিনাল**কে ১৬ শতক থেকে ১৮ শতক পর্যন্ত সিম্ফোনি বলে আখ্যায়িত করত।

একত্রে শব্দায়ন বোঝাতে সিম্ফোনি প্রথম ব্যবহৃত হয় ১৭ শতকের দিকে। ইতালীয় সঙ্গীত রচয়িতা **জোভানি গাব্রিয়েলি**র ***সিম্ফোনিয়া সেক্রাতে*** প্রথম পরিলক্ষিত হয়, যা ১৫৯৭ খ্রিষ্টাব্দে প্রকাশিত হয়।

১৭ শতকে, অধিকাংশ বারোক যুগ ধরে, *সিম্ফোনি* এবং *সিম্ফোনিয়া* শব্দগুলো বিশেষ ধরনের সঙ্গীর রচনাকে বোঝাত যা  মূলত অপেরা, সনেট ও গণসংগীত উপস্থাপনে ব্যবহার করা হত। ***অপেরা সিম্ফনিয়া*** বা ইতালীয় মঞ্চ-সঙ্গীত-আবহতে ৩ ধরনের *খেয়াল* বিদ্যমান; দ্রুত, ধীর এবং নৃত্য-নিমিত্ত-দ্রুত। এই সকল ক্ষেত্রে সিম্ফোনি অগ্রদূত হিসেবে গন্য হত। সেই সময় সিম্ফোনি, স্থানভেদে ওভার্চার, সিম্ফোনি বা সিম্ফোনিয়ার নাম একই অর্থে ব্যবহার শুরু হয়।

১৭ শতক থেকে সিম্ফোনিতে বহু বাদ্যের সন্নিবেশ ঘটতে থাকে। তবে আধুনিক সিম্ফোনির মত, তৎকালীন সময়ে বিশেষ কোন বাদ্যের জন্য সুনির্দিষ্ট কোন ধরা-বাঁধা সুর রচনা ছিল না। এর মূল কারণ হল কোথাও এর সঙ্গীত-উপস্থাপন করা হলে সব ধরনের সঙ্গীতজ্ঞের প্রাপ্যতা অনুকূল ছিলনা। যেমন, ১৯ শতক থেকে ট্রাম্পেট জাতীয় বাদ্যের জন্য সুনির্দিষ্ট সুর সন্নিবেশ করা শুরু হয় যা ১৭ শতকে সম্ভব ছিলনা, ফলে তার পরিবর্তে সিঙ্গেল চেলো বা হার্পিকর্ড বাজানো হত। সময়ের সাথে সাথে সিম্ফোনি পরিবেশন করার বাজেট বাড়তে থাকলে, সঙ্গীত রচয়িতাগণ বাদ্যযন্ত্রের নানাবিধ ব্যবহার-ও বাড়াতে থাকলেন।

## ১৮ শতক

## ১৯ শতক

## ২০ শতক

## সিম্ফোনির অন্যান্য ক্ষেত্রে আধুনিক ব্যবহার

## তথ্যসূত্র

* 

বিষয়শ্রেণী:সঙ্গীত
পাঞ্জাব (দ্ব্যর্থতা নিরসন)

**পাঞ্জাব** বলতে নিচের যেকোনটি বোঝাতে পারে।

* পাঞ্জাব: দক্ষিণ এশিয়ার একটি ভৌগোলিক ও সাংস্কৃতিক অঞ্চল
* পাঞ্জাব, ভারত: ভারতের একটি রাজ্য 
** পূর্ব পাঞ্জাব: ১৯৪৭ থেকে ১৯৬৬ সাল পর্যন্ত স্থায়ী ভারতের একটি রাজ্য 
** পাতিয়ালা ও পূর্ব পাঞ্জাব রাজ্য ইউনিয়ন: ১৯৪৮ সাল থেকে ১৯৫৬ সাল পর্যন্ত স্থায়ী ভারতের একটি রাজ্য 
* পাঞ্জাব, পাকিস্তান: পাকিস্তানের একটি প্রদেশ
** পশ্চিম পাঞ্জাব: ১৯৪৭ সাল থেকে ১৯৫৫ সাল পর্যন্ত স্থায়ী পাকিস্তানের একটি প্রদেশ 
* আফগান পাঞ্জাব: আফগানিস্তানের বমিয়ন প্রদেশের একটি জেলা
* অখণ্ড ব্রিটিশ ভারতীয় পাঞ্জাব: ব্রিটিশ আমলের অখণ্ড ভারতের একটি প্রদেশ
* পাঞ্জাব ক্রিকেট দল (দ্ব্যর্থতা নিরসন)
সিয়াটো

**দক্ষিণ-পূর্ব এশিয়া চুক্তি সংস্থা** (South- East Asia Treaty Organization) বা **সিয়াটো** (SEATO), দক্ষিণ-পূর্ব এশিয়া এবং দক্ষিণ পশ্চিম প্রশান্ত মহাসাগর এলাকার দেশগুলোর সমন্বয়ে গঠিত চুক্তি সংস্থা। ***ট্রুম্যান ডক্ট্রিন*** তথা সোভিয়েত বলয়ের প্রভাব থেকে প্রতিরোধের জন্য ব্যবস্থা, অনুযায়ী, এটি প্রতিষ্ঠিত হয়। তবে নানা সমালোচনার মুখে এটি ১৯৭৭ সালে এর একাংশ সদস্যদেশ সদস্যতা প্রত্যাহার করলে এই সংস্থার বিলুপ্তি ঘটে।

১৯৫৪ সালের ৮ সেপ্টেম্বর ম্যানিলায় অনুষ্ঠিত সম্মেলনে দুই অঞ্চলের বিভিন্ন রাষ্ট্রের প্রতিনিধিরা এই চুক্তিতে সই করেন। চুক্তিতে স্বাক্ষরকারী দেশগুলো হচ্ছে:-

* অস্ট্রেলিয়া
* থাইল্যান্ড
* নিউজিল্যান্ড
* পাকিস্তান
* ফিলিপাইন
* ফ্রান্স
* বাংলাদেশ
* যুক্তরাষ্ট্র
* যুক্তরাজ্য

## পদটীকা

## তথ্যসূত্র
* 
* 
* 
* 
* 
* 
* 
* 
* 
* 
* 
* 
* 
* 

## আরো পড়ুন
* Buszynski, Leszek. *SEATO: The Failure of an Alliance Strategy*. Singapore: Singapore University Press, 1983.
* 
* 

## বহিঃসংযোগ
* Copy of the Southeast Asia Collective Defense Treaty (Manila Pact); September 8, 1954, from Yale Law School
* 

বিষয়শ্রেণী:চুক্তি অনুযায়ী প্রতিষ্ঠিত আন্তঃসরকারি সংস্থা
বিষয়শ্রেণী:আঞ্চলিক জোট
বিষয়শ্রেণী:কমিউনিস্ট বিরোধী সংগঠন
বিষয়শ্রেণী:আন্তর্জাতিক সামরিক সংগঠন
বিষয়শ্রেণী:কম্বোডিয়ার সামরিক ইতিহাস
বিষয়শ্রেণী:লাওসের সামরিক ইতিহাস
বিষয়শ্রেণী:যুক্তরাজ্য-যুক্তরাষ্ট্র সামরিক সম্পর্ক
যমুনা (দ্ব্যর্থতা নিরসন)

**যমুনা** শব্দটি দ্বারা নদীসহ নিম্নলিখিত বিষয়গুলোকে বোঝায়:

## ভূগোল
**যমুনা নদী** দ্বারা বোঝানো যেতে পারে:
* যমুনা নদী (বাংলাদেশ), বাংলাদেশে প্রবাহিত একটি বড় নদী।
* যমুনা নদী (ভারত), ভারতে প্রবাহিত একটি নদী।
* যমুনা নদী (পশ্চিমবঙ্গ), ভারতের পশ্চিমবঙ্গ রাজ্যে প্রবাহিত একটি নদী।
* ছোট যমুনা নদী, বাংলাদেশের দিনাজপুর, জয়পুরহাট ও নওগাঁ এবং ভারতের পশ্চিমবঙ্গের দক্ষিণ দিনাজপুর জেলার একটি নদী।
* যমুনা নদী (পঞ্চগড়) বাংলাদেশের পঞ্চগড় জেলা ও ভারতের একটি নদী।
* যমুনা,নেপাল ,নেপালের একটি শহর।

## ব্যক্তি
* যমুনা বোরো (জন্ম ১৯৯৭), ভারতের মহিলা মুষ্টিযোদ্ধা।
* যমুনা (অভিনেত্রী) (জন্ম ১৯৩৬), দক্ষিণ ভারতীয় অভিনেত্রী ,পরিচালক ও রাজনীতিবিদ।
* যমুনা বড়ুয়া (১৯১৯–২০০৫), অসমীয়া অভিনেত্রী।
* যমুনা দেবী (১৯২৯–২০১০), ভারতের রাজনীতিবিদ।
* যমুনা গুরুং, নেপালের ফুটবলার।
* যমুনা নিশাদ (১৯৫৩–২০১০), ভারতের রাজনীতিবিদ। 
* যমুনা রাণী (জন্য ১৯৩৮), ভারতের সঙ্গীত শিল্পী। BD

## প্রতিষ্ঠান
* যমুনা ব্যাংক লিমিটেড , বাংলাদেশের বাণিজ্যিক ব্যাংক।
* যমুনা গ্রুপ, বাংলাদেশের শিল্প প্রতিষ্ঠান।
** যমুনা টিভি, বাংলা ভাষার টেলিভিশন চ্যানেল।
* যমুনা অয়েল কোম্পানি, বাংলাদেশ পেট্রোলিয়াম করপোরেশনের আওতাভুক্ত একটি প্রতিষ্ঠান।

## অন্যান্য
*যমুনা সেনানিবাস , বাংলাদেশ সেনাবাহিনীর নিবাস।
*বানৌজা যমুনা

## আরও দেখুন
হ্যারল্ড পিন্টার

thumb|right|হ্যারল্ড পিন্টার
থাম্ব|হ্যারল্ড পিন্টারের বাড়ি, ওয়ার্থিং
**হ্যারল্ড পিন্টার** (জন্ম অক্টোবর ১০, ১৯৩০-ডিসেম্বর ২৪, ২০০৮) একজন বিখ্যাত ব্রিটিশ সাহিত্যিক এবং মঞ্চ নির্দেশক। তিনি সাহিত্যে বিশেষ অবদানের জন্য ২০০৫ সালে সাহিত্যে নোবেল পুরস্কার পান। পিন্টার ১৯৩০ খ্রীষ্টাব্দের ১০ অক্টোবর জন্ম গ্রহণ করেন।

## প্রাথমিক জীবন
পিন্টার পূর্ব লন্ডনের হ্যাকনিতে জন্ম গ্রহণ করেন। পূর্ব ইউরোপীয় বংশোদ্ভূত ব্রিটিশ ইহুদি পিতামাতার একমাত্র সন্তান ছিলেন তিনি। তার বাবা হাইম্যান জ্যাক পিন্টার (১৯০২-১৯৯৭) ছিলেন একজন দর্জি; তার মা ফ্রান্সিস ছিলেন গৃহিণী।

পিন্টার তার চাচীর দেয়া ভুল ধারণা বিশ্বাস করেছিলেন যে, পরিবারটি সেফারডিক এবং স্প্যানিশ তদন্ত থেকে পালিয়ে গেছে। সেজন্য পিন্টার তার প্রথম কাব্যগ্রন্থের জন্য ছদ্মনাম পিন্টা ব্যবহার করেন। পিন্টারের দ্বিতীয় স্ত্রী লেডি অ্যান্টোনিয়া ফ্রেজারের গবেষণায় এই সাহিত্যিককে অপোক্রিফাল বলে জানা যায়; পিন্টারের দাদা -দাদীর মধ্যে তিনজন পোল্যান্ড থেকে এবং চতুর্থ ওডেসা থেকে এসেছিল, তার পরিবার ছিল আশকেনাজিক। 

বিষয়শ্রেণী:ব্রিটিশ সাহিত্যিক
বিষয়শ্রেণী:১৯৩০-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:নোবেল বিজয়ী সাহিত্যিক
বিষয়শ্রেণী:ইংরেজ সাহিত্যিক
বিষয়শ্রেণী:ইহুদি ইংরেজ অভিনেতা
বিষয়শ্রেণী:লেজিওঁ দনর প্রাপক
বিষয়শ্রেণী:২০শ শতাব্দীর ইংরেজ লেখক
বিষয়শ্রেণী:ইংরেজ সমাজতন্ত্রী
বিষয়শ্রেণী:ইংরেজ নোবেল বিজয়ী
বিষয়শ্রেণী:২০শ শতাব্দীর নাস্তিক
বিষয়শ্রেণী:২০শ শতাব্দীর ব্রিটিশ ঔপন্যাসিক
বিষয়শ্রেণী:২০শ শতাব্দীর ব্রিটিশ কবি
বিষয়শ্রেণী:২০শ শতাব্দীর প্রাবন্ধিক
বিষয়শ্রেণী:২১শ শতাব্দীর নাস্তিক
বিষয়শ্রেণী:২১শ শতাব্দীর ব্রিটিশ কবি
বিষয়শ্রেণী:২১শ শতাব্দীর প্রাবন্ধিক
বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী
বিষয়শ্রেণী:সেন্ট্রাল স্কুল অব স্পিচ অ্যান্ড ড্রামার প্রাক্তন শিক্ষার্থী
বিষয়শ্রেণী:শিল্পকলা ও রাজনীতি
বিষয়শ্রেণী:বাফটা ফেলো
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:ইংল্যান্ডে ক্যান্সারে মৃত্যু
বিষয়শ্রেণী:যকৃতের ক্যান্সারে মৃত্যু
বিষয়শ্রেণী:ইংরেজ সক্রিয়কর্মী
বিষয়শ্রেণী:ইংরেজ নাস্তিক
বিষয়শ্রেণী:ইংরেজ প্রাবন্ধিক
বিষয়শ্রেণী:ইংরেজ চলচ্চিত্র পরিচালক
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ পুরুষ ঔপন্যাসিক
বিষয়শ্রেণী:ইংরেজ পুরুষ কবি
বিষয়শ্রেণী:ইংরেজ পুরুষ চিত্রনাট্যকার
বিষয়শ্রেণী:ইংরেজ পুরুষ ছোটগল্পকার
বিষয়শ্রেণী:ইংরেজ মঞ্চ অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:পোলীয় ইহুদি বংশোদ্ভূত ইংরেজ ব্যক্তি
বিষয়শ্রেণী:ইংরেজ সমাজবিজ্ঞানী
বিষয়শ্রেণী:ইংরেজ টেলিভিশন পরিচালক
বিষয়শ্রেণী:ইংরেজ মঞ্চ পরিচালক
বিষয়শ্রেণী:ইহুদি নাস্তিক
বিষয়শ্রেণী:ইংরেজ ইহুদি অভিনেতা
বিষয়শ্রেণী:লরন্স অলিভিয়ে পুরস্কার বিজয়ী
বিষয়শ্রেণী:পরাবাস্তববাদী লেখক
বিষয়শ্রেণী:টনি পুরস্কার বিজয়ী
বিষয়শ্রেণী:বিশ্বায়ন বিষয়ক লেখক
২৭ জানুয়ারি

## ঘটনাবলী
* ১৮২২ - আনুষ্ঠানিকভাবে গ্রিসের স্বাধীনতা ঘোষণা।
*১৮৮০ - টমাস আলভা এডিসন বৈদ্যুতিক বাতির বাণিজ্যিক পেটেন্ট করেন।
*১৯২৬ - জন লগি বেয়ার্ড সর্বপ্রথম জনসমক্ষে টেলিভিশন প্রদর্শন করেন।
* ১৯৪৪ - সোভিয়েত রাশিয়ার সৈন্যরা স্থায়ীভাবে লেনিনগ্রাদ অবরোধ ভঙ্গ করতে সক্ষম হয়।
* ১৯৭৩ - প্যারিসে যুক্তরাষ্ট্র এবং উত্তর ভিয়েতনামের মধ্যে শান্তি চুক্তি স্বাক্ষরিত হয়।
* ২০০২ - নাইজেরিয়ার লেগোস শহরে সামরিক স্থাপনায় বিস্ফোরণে ১,১০০ জন নিহত এবং প্রায় ২০,০০০ লোক গৃহহারা হয়।
* ২০০৪ - বাংলা উইকিপিডিয়ার যাত্রা শুরু।
* ২০০৬ - ওয়েস্টার্ন ইউনিয়ন, টেলিগ্রাফি ও বাণিজ্যিক মেসেজিং সেবা বন্ধ করে দেয়।

## জন্ম
* ১৭৫৬ - ভোল্‌ফগাং আমাদেউস মোৎসার্ট, অস্ট্রীয় সুরকার।
* ১৭৮২ - তিতুমীর, একজন ব্রিটিশ বিরোধী বিপ্লবী।
* ১৮৮৬ - রাধাবিনোদ পাল প্রখ্যাত বাঙালি আইনজ্ঞ, কলকাতা বিশ্ববিদ্যালয়ের সাবেক উপাচার্য ও জাপান-বন্ধু ভারতীয় নামে সুপরিচিত।(মৃ.১০/০১/১৯৬৭)
*১৮৯১ - রুশ ঔপন্যাসিক ইলিয়া এহরেনবার্গ।
* ১৮৯৭ - কৃষ্ণদয়াল বসু, শিশু-সাহিত্যিক। (মৃ.০৮/০১/১৯৭২)
*১৯০৩ - জন একল্‌স, নোবেল পুরস্কার বিজয়ী অস্ট্রেলীয় স্নায়ুবিজ্ঞানী।।
* ১৯০৫ - আবুল হাশিম, ভারত উপমহাদেশের বাঙালি রাজনীতিবিদ। 
*১৯৩২ - ‘অ্যালিস ইন ওয়ান্ডারল্যান্ড’ খ্যাত লুইস ক্যারল, হাস্যরস শিল্পী ও শিশুসাহিত্যিক। (মৃ.১৪/০১/১৮৯৮)
* ১৯৩৪ - এদিত ক্রসঁ, ফ্রান্সের সাবেক প্রধানমন্ত্রী।
* ১৯৪৩ - রাম রে নামে সুপরিচিত ভারতের বিজ্ঞাপন জগতের এক কিংবদন্তি।(মৃ.১২/১১/২০১৯)
* ১৯৫৬ - অমর সিংহ (রাজনীতিবিদ), ভারতীয় রাজ্য সভার সদস্য।
* ১৯৬৪ - ব্রিজেট ফন্ডা, মার্কিন অভিনেত্রী ও গায়িকা।
* ১৯৬৯ - বিক্রম ভাট, ভারতীয় চলচ্চিত্র পরিচালক, প্রযোজক ও চিত্রনাট্যকার।
* ১৯৭৯ - রোজামন্ড পাইক, ইংরেজ অভিনেত্রী।

## মৃত্যু
* ১৫৫৬ - হুমায়ুন, দ্বিতীয় মুঘল সম্রাট (জন্ম ১৫০৮)।
* ১৮১৪ - ইয়োহান গটলিব ফিকটে, জার্মান দার্শনিক।
* ১৮৬০ - ইয়ানোস বলিয়ই, হাঙ্গেরীয় গণিতবিদ।
* ১৯০১ - জুসেপ্পে ভের্দি, ইতালীয় সুরকার।
* ১৯১৭ - নবাব ওয়াকার-উল-মুলক মৌলভী, নিখিল ভারত মুসলিম লীগের প্রতিষ্ঠাতা সাধারণ সম্পাদক। 
* ১৯৬৯ - অনুকূলচন্দ্র ঠাকুর, বাঙালি ধর্মসংস্কারক।(জ. ১৪/০৯/১৮৮৮)
* ১৯৭০ - প্রবীর কুমার সেন, ভারতীয় টেস্ট ক্রিকেটার।(জ.৩১/০৫/১৯২৬)
* ১৯৭৮ - পশুপতি ভট্টাচার্য, খ্যাতনামা চিকিৎসক ও সাংবাদিক।(জ.১৫/১১/১৮৯১)
* ১৯৮৩ - কানু বন্দ্যোপাধ্যায়, ভারতীয় বাঙালি মঞ্চ ও চলচ্চিত্র অভিনেতা। (জ.১৯০৫)
* ১৯৮৬ - পণ্ডিত নিখিল রঞ্জন বন্দ্যোপাধ্যায় মাইহার ঘরানার ভারতীয় ধ্রুপদী সেতার বাদক।(জ.১৪/১০/১৯৩১)
* ১৯৯২ - ভারতভূষণ ভল্লা, ভারতীয় চলচ্চিত্র অভিনেতা। (জ.১৯২০)
* ২০০৫ - শাহ এ এম এস কিবরিয়া, বাংলাদেশের অর্থমন্ত্রী।
*২০০৭ - সাংস্কৃতিক ব্যক্তিত্ব ওয়াহিদুল হক।
*২০২৪ - শ্রীলা মজুমদার, ভারতীয় বাঙালি অভিনেত্রী। (জ.১৯৫৮)

## ছুটি ও অন্যান্য
*জাতীয় কানাস দিবস
*ন্যাশনাল জিওগ্রাফিক দিবস

## বহিঃসংযোগ

* বিবিসি: এই দিনে 
* ''দি নিউইয়র্ক টাইমস'': এই দিনে 

বিষয়শ্রেণী:গ্রেগরীয় পঞ্জিকার দিন
বিষয়শ্রেণী:জানুয়ারি
বিষয়শ্রেণী:অসম্পূর্ণ দিনতারিখ
বিদ্যাসাগর

**বিদ্যাসাগর** একটি উপাধি। ১৯শ শতকে কলকাতা সংস্কৃত কলেজ নির্দিষ্ট মানদণ্ডে উন্নীত শিক্ষার্থী ও গুণীজনদের এ উপাধিতে ভূষিত করতো।
## বিদ্যাসাগর উপাধিপ্রাপ্ত গুণীজন
* ঈশ্বরচন্দ্র বিদ্যাসাগর
* জীবানন্দ বিদ্যাসাগর
* নীলকমল বিদ্যাসাগর
* রাজীবলোচন বিদ্যাসাগর
* প্রাণকৃষ্ণ বিদ্যাসাগর
* হরানন্দ বিদ্যাসাগর
* হরিহর বিদ্যাসাগর
* শশিশেখর বিদ্যাসাগর
* রায়বাহাদুর  কালীপ্রসন্ন ঘোষ বিদ্যাসাগর
* শিবনাথ শাস্ত্রী
## তথ্যসূত্র

বিষয়শ্রেণী:উপাধি
হাইপার টেক্সট ট্রান্সফার প্রোটোকল

**হাইপার টেক্সট ট্রান্সফার প্রোটোকল** বা **এইচটিটিপি** হচ্ছে ইন্টারনেটে তথ্য আদান প্রদানের একটি জনপ্রিয় ও বহুল প্রচলিত পদ্ধতি। পদার্থবিদ ও কম্পিউটার বিজ্ঞানী টিম বার্নার্স লী ১৯৮৯ সালে এই পদ্ধতিটি তৈরি করেন। এইচটিটিপির প্রথম সংস্করণ হল এইচটিটিপি/১.১, যা ১৯৯৭ সালে আরএফসি ২০৬৮ নামে প্রথম ব্যবহৃত হয়। পরবর্তীতে ১৯৯৯ সালে আরএফসি ২৬১৬ এবং ২০১৪ সালে আরএফসি ৭২৩০ প্রচলিত হয়।

এইচটিটিপি/১.১ এর পরের সংস্করণ এইচটিটিপি/২ তৈরি করা ২০১৫ সালে এবং এটি বর্তমানে বড় বড় ওয়েব সার্ভার ও ব্রাউজারে এএলপিএন এক্সটেনসনের মাধ্যামে টিএলএস দিয়ে ব্যবহৃত হয়। এসকল ক্ষেত্রে টিএলএস ১.২ বা এর নতুন সংস্করণ প্রয়োজন।

## আরও দেখুন

## তথ্যসূত্র

## বহিঃসংযোগ

*  A detailed technical history of HTTP.
*  Design Issues by Berners-Lee when he was designing the protocol.
*  list of other classic documents recounting the early protocol history
* [//ncomputers.org/h2test HTTP/2 Website Online Tester]


বিষয়শ্রেণী:ইন্টারনেট প্রোটোকল
বিষয়শ্রেণী:নেটওয়ার্ক প্রোটোকল
বিষয়শ্রেণী:ওয়ার্ল্ড ওয়াইড ওয়েব
বিষয়শ্রেণী:অ্যাপ্লিকেশন লেয়ার প্রোটোকল
ইউরো

থাম্ব|200px|ইউরো এর সরকারি প্রতীক
থাম্ব|ইউরো কয়েন এবং বিভিন্ন মূল্যমানের নোট
**ইউরো** (মুদ্রা প্রতীক: €; ব্যাংক কোড: EUR) হল ইউরোপীয় ইউনিয়ন দেশসমূহের মুদ্রা। বর্তমানে ইউরো ইউরোপের ২০টি দেশে ব্যবহৃত। ১৯৯৯ সালে ইউরোপের ১৪টি দেশ (অস্ট্রিয়া, বেলজিয়াম, জার্মানি, ফিনল্যান্ড, ফ্রান্স, আয়ারল্যান্ড, ইতালি, লুক্সেমবুর্গ, মোনাকো, নেদারল্যান্ডস, পর্তুগাল, স্পেন, সান মারিনো এবং ভ্যাটিকান সিটি) ইউরো প্রথমদিকে ব্যবহার করতে শুরু করে।

পরে ইউরোপের অন্যান্য দেশ ইউরো গ্রহণ করতে শুরু করে, যেমন, ২০০১ সালে গ্রিস, ২০০৭ সালে স্লোভেনিয়া, ২০০৮ সালে সাইপ্রাস ও মাল্টা, ২০০৯ সালে স্লোভাকিয়া, ২০১১ সালে এস্তোনিয়া, ২০১৪ সালে লাতভিয়া এবং ২০১৫ সালে লিথুয়ানিয়া। সুইডেন এবং ডেনমার্ক - ইউরোপীয় ইউনিয়নের সদস্য হলেও, এখনো ইউরো গ্রহণ করেনি।

ইউরো মুদ্রাটি সাত রকমের নোট নিয়ে গঠিত। প্রতিটি নোটের রং ও আকার ভিন্ন। নোটের মূল্য যত বেশি, এর আকারও তত বড়। ৫ ইউরো নোটের রং ছাই, ১০ ইউরো লাল, ২০ ইউরো নীল, ৫০ ইউরো কমলা, ১০০ ইউরো সবুজ, ২০০ ইউরো বাদামী-হলুদ এবং ৫০০ ইউরো হালকা বেগুনি। প্রতি নোটের সামনের দিকে একটি দরজা বা জানালার ও একটি সেতুর ছবি এবং পেছনের দিকে ইউরোপের মানচিত্র থাকে। দরজা, জানালা ও সেতুগুলি সবগুলিই কাল্পনিক, যাতে কোন নির্দিষ্ট দেশের সাথে এদেরকে সম্পর্কিত করা না যায়।

১ ইউরো ১০০ সেন্টে বিভক্ত। ১, ২, ৫, ১০, ২০ ও ৫০ সেন্ট এবং ১ ইউরো ও ২ ইউরোর জন্য পয়সা বা ধাতব মুদ্রা আছে। ১ ও ২ ইউরো মুদ্রাগুলির রং সোনালি ও রূপালির মিশ্রণ। ১০, ২০ ও ৫০ সেন্ট পয়সাগুলি সোনালি রঙের এবং ১, ২ ও ৫ সেন্টেরগুলি তামা রঙের। ইউরো নোটগুলি সবদেশের জন্য একই রকম হলেও ধাতব মুদ্রাগুলি বিভিন্ন দেশে বিভিন্ন রকম। মুদ্রার সামনের দিক সর্বত্র একই রকম, কিন্তু পেছনের দিকের নকশা দেশের নিজস্ব। উদাহরণস্বরূপ জার্মানিতে ১ ও ২ ইউরো মুদ্রার পেছনের দিকে জার্মানির ঐতিহ্যবাহী ঈগল পাখি রয়েছে। ১০, ২০ ও ৫০ সেন্টগুলির পেছনে রয়েছে বার্লিনের ব্রান্ডেনবুর্গ দ্বার। ১, ২ ও ৫ সেন্টগুলির পেছনে আছে ওক গাছের শাখা।

## আরো দেখুন

*ইউরোপীয় ইউনিয়ন

## নোট

## তথ্যসূত্র

## আরোও পড়ুন
*
*
*

* Simonazzi, A. and Vianello, F. [2001], “Financial Liberalization, the European Single Currency and the Problem of Unemployment”, in: Franzini, R. and Pizzuti, R.F. (eds.), *Globalization, Institutions and Social Cohesion*, Springer Verlag, Heidelberg, .

## বহিঃসংযোগ

;Official websites
*Eurozone official portal
*The euro&nbsp;– Europa
*ইউরোপীয় কেন্দ্রীয় ব্যাংক - Euro মুদ্রা বিনিময় হার
*ইউরোপীয় কেন্দ্রীয় ব্যাংক
*ইউরো - কাগজের মুদ্রা  


বিষয়শ্রেণী:ইউরোপের মুদ্রা
বিষয়শ্রেণী:১৯৯৯-এ প্রবর্তিত মুদ্রা
বিষয়শ্রেণী:১৯৯৯-এ অর্থনীতি
বিষয়শ্রেণী:দক্ষিণ আমেরিকার মুদ্রা